WIN เทคนิคเข้าเขต “Overbought” ระวังแรงเทขายทำกำไร
WIN เทคนิคเข้าเขต “Overbought” ระวังแรงเทขายทำกำไร  ด้านพัฒนาการบวกยังไม่มีเข้าหนุน
WIN เทคนิคเข้าเขต “Overbought” ระวังแรงเทขายทำกำไร  ด้านพัฒนาการบวกยังไม่มีเข้าหนุน
12 มี.ค. 2564

ผู้สื่อข่าวรายงานว่า ณ วันที่ 12 มี.ค. 2564 จากราคาหุ้นบนกระดานของ บริษัท สวนอุตสาหกรรม วินโคสท์ จำกัด (มหาชน) หรือ WIN ปรับตัวขึ้นแรงขึ้นไปปิดที่ระดับ 0.53 บาท บวกไป 0.08 บาท หรือขึ้นไป 17.78% มูลค่าการซื้อขาย 4.95 ล้านบาท ส่วนราคาหุ้นขึ้นสูงสุด 0.55 บาท ขณะที่ราคาหุ้นต่ำสุด 0.49 บาท
ทางด้านราคาหุ้นปรับตัวขึ้นแรงวันนี้เป็นการเปิดแก๊ปกว้าง ก็มีโอกาสลงมาปิดแก๊ปก่อน ประกอบกับสัญญาณเทคนิคอย่าง RSI และ Slow Stochastic ปรับตัวขึ้นจนเข้าเขต Overbought ซึ่งอาจทำให้มีแรงเทขายทำกำไรออกมาให้เห็นในช่วงถัดไป
ส่วนด้านปัจจัยที่เป็นตัวขับเคลื่อนราคาหุ้นในระยะสั้นยังไม่มีพัฒนาการใดๆเข้ามาให้เห็น และที่สำคัญผลการดำเนินงานในช่วงปี 2563 ที่ผ่านมา สิ้นสุดวันที่ 31 ธันวาคม 2563 ขาดทุนสุทธิเพิ่มเป็น 73.90 ล้านบาท เมื่อเทียบกับงวดเดียวกันของปีก่อนขาดทุนสุทธิ 24.38 ล้านบาท
 
 